Diari Oficial de la Generalitat Valenciana


Sumari del DOGV 9582, del 25-04-2023 (2023/4292)

Extracte de Resolució de 15 de març de 2023, de la Vicepresidència Segona i Conselleria d'Habitatge i Arquitectura Bioclimàtica, per la qual s'estableixen les bases per a la concessió de subvencions dels programes d'actuacions del Pla de recuperació, transformació i resiliència i la convocatòria d'aquestes per a l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9582

Data del DOGV
:   25-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4292


Data del document
:   15-03-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de Resolució de 15 de març de 2023, de la Vicepresidència Segona i Conselleria d'Habitatge i Arquitectura Bioclimàtica, per la qual s'estableixen les bases per a la concessió de subvencions dels programes d'actuacions del Pla de recuperació, transformació i resiliència i la convocatòria d'aquestes per a l'exercici 2023. [2023/4292]  
BDNS (identif.): 689085.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/689085)  
  
Primer. Objecte  
Convocar per a l'exercici 2023 les ajudes establides en la present resolució, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació en edifici, del Programa d'ajuda a les actuacions de millora de l'eficiència energètica en habitatges i del Programa d'ajuda a l'elaboració del llibre de l'edifici existent per a la rehabilitació i la redacció de projectes de rehabilitació; del Pla de recuperació, transformació i resiliència.  
  
  
Segon. Criteri d'atorgament de la subvenció  
Es tracta d'una concessió de subvencions en règim de concurrència competitiva en el qual el criteri per a la tramitació de les sol·licituds serà l'ordre de presentació per a cadascun dels tipus d'ajudes convocades, conforme amb el que s'estipula en els articles 35.1, 45.1 i 54.1 del Reial decret 853/2021, de 5 d'octubre, conforme als articles 164 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i conforme a la Llei 38/2003, de 17 de novembre, general de subvencions i el seu reglament.  
  
  
Tercer. Destinataris últims de les ajudes  
Podran acollir-se a les ajudes que es convoquen les persones físiques i jurídiques contemplades en la base específica de cada tipus d'ajuda de les bases reguladores, sempre que complisquen els requisits fixats en elles per a la corresponent ajuda convocada.  
  
Quart. Bases reguladores  
Les bases reguladores es contenen en la resolució de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a l'any 2023 per a la concessió de subvencions del Programa d'ajuda a les actuacions de rehabilitació en edifici, del Programa d'ajuda a les actuacions de millora de l'eficiència energètica en habitatges i del Programa d'ajuda a l'elaboració del llibre de l'edifici existent per a la rehabilitació i la redacció de projectes de rehabilitació; del Pla de recuperació, transformació i resiliència.  
  
Cinqué. Finançament de les ajudes  
El finançament de les ajudes regulades en la present convocatòria es farà amb càrrec a l'aplicació pressupostària 26.50.33.584.18, línia S1550000, «MRR ajudes en el Pla de recuperació, transformació i resiliència per a la rehabilitació a nivell edifici» (capítol VII) amb l'aportació de fons per part del Ministeri de Transports, Mobilitat i Agenda Urbana, procedents de l'Instrument Europeu de Recuperació Next Generation EU.  
Així mateix, l'article 5 de l'RD 853/2021 estableix la possibilitat, per part de les comunitats autònomes, d'efectuar les aportacions complementàries que consideren en cada exercici per a cofinançar les actuacions recollides en els programes d'aquest reial decret, sempre que no se supere el cost total de les actuacions.  
En aplicació del que es disposa en aquest article i recollit en la base onzena de la resolució, estan previstes ajudes complementàries amb fons propis, per import de 490.000 euros en els pressupostos de 2023 amb càrrec a l'aplicació pressupostària 55.38.79.367.61, línia S1565000«Ajudes del Pla de recuperació, transformació i resiliència per a la rehabilitació a nivell edifici i la millora de l'eficiència energètica en habitatges» (capítol VII) i la dotació que es pressuposte en la línia equivalent dels pressupostos de la Generalitat en anys futurs per a 2024 i 2025.  
Excepcionalment, la convocatòria podrà fixar, a més de la quantia total màxima dins dels crèdits disponibles, una quantia addicional l'aplicació de la qual a la concessió de subvencions no requerirà una nova convocatòria, en compliment de l'article 58.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
La concessió d'aquestes ajudes queda condicionada a l'existència de crèdit adequat i suficient en el moment de la resolució de concessió.  
  
La quantia total màxima de les ajudes a concedir en la present convocatòria serà inicialment de 59.042.248,00 euros, corresponent:  
- 65.398.409,00 a l'aportació de fons per part del Ministeri de Transports, Mobilitat i Agenda Urbana, procedents de l'Instrument Europeu de Recuperació Next Generation EU.  
- 1.470.000,00 euros corresponents a fons de la Generalitat.  
L'abonament, tenint en compte la diversitat temporal de les actuacions subvencionables, se subjectarà a una execució pressupostària desenvolupada en successives anualitats amb la següent dotació econòmica:  
Sisé. Termini i forma de presentació de sol·licituds  
El termini per a la presentació de la sol·licitud d'ajudes s'iniciarà el 6 de juny de 2023 i finalitzarà el 28 de desembre de 2023, tots dos inclusivament.  
El termini per a sol·licitar la inscripció com a gestor o agent de la rehabilitació en els registres corresponents creats a aquest efecte s'iniciarà l'endemà de la publicació de la present resolució de convocatòria en el Diari Oficial de la Generalitat Valenciana, i finalitzarà el 21 de desembre de 2023, inclusivament.  
La presentació de sol·licituds i el procediment de tramitació de les ajudes seran els que s'estableixen en les bases quaranta-una i següents de la resolució.  
  
València, 15 de març de 2023. El vicepresident segon i conseller d'Habitatge i Arquitectura Bioclimàtica: Héctor Illueca Ballester.